શહેર બહાર અમરથોળ દરવાજાની નજીક ગૌરીકુંડની પાસે અજાપાળ મહાદેવનું દેવાલય છે. નાગરખંડમાં પણ અજાપાળનું મહાત્મય વર્ણવ્યું છે. સ્થાન પ્રાચીન છે. સંન્યાસી,બ્રહ્મચારી વગેરેને અહીં સમાધિ આપવામાં આપવામાં આવે છે. અહીં એક નાની દેરીમાં બુદ્ધનું માથું જોવામાં આવ્યું છે. આ સિવાય શહેરોમાં તથા શહેર બહાર ભેહરોડ મહાદેવ, દાનેશ્વર, મહાદેવ, અંબાજી માતા, કાલિકા માતા, આશાપુરી માતા, દુર્ગા માતા, શીતળા માતા, અજાઈ માતા, પીઠોરી માતા એમ અનેક દેવાલયો છે.